section_heading: Nacistička karijera
paragraph_text: Kao govornik engleskog jezika s dobrim vezama u Britaniji i SAD, radio je u NSDAP-u na poboljšanju slike o Hitleru u inozemstvu. Osim toga bio je vrlo utjecajan kao Hitlerov blizak prijatelj. Tvrdio je i da je imao ulogu u paljenju Reichstaga, 1933. Uskoro je došlo do nesuglasica između njega i ministra propagande, Josepha Goebbelsa, zbog čega je Hanfstaengl izgubio utjecaj koji je prije imao. 1936. se rastao od žene, a uskoro se pogoršao i njegov odnos s Hitlerom.